Lejebetingelser - Lej løftegrej og løfteudstyr hos Fyns Kran Udstyr\nHome / Lejebetingelser\nNedenfor forefindes vore lejebetingelser , som anvendes hvis ikke andet er aftalt.\nDisse lejebetingelser gælder for alle aftaler om udlejning af\nløftegrej. Afvigelser fra lejebetingelserne er kun gældende, hvis de er skriftligt aftalte mellem parterne.\nLejepriser fremgår af de til enhver tid gældende leje prislister.\nPriserne er ab lager, ekskl. moms. For ethvert tilbud, overslag eller prisoplysninger, der afgives af Fyns Kran Udstyr A/S gælder nærværende ”Lejebetingelser for løftegrej”. For bekræftede ordrer tages forbehold for prisforhøjelser som følge af myndighedsindgreb eller offentlige pålæg.\nLejen faktureres ved aflevering af det lejede og ved længere\nlejemål tillige månedsvis bagud. Betalingsbetingelsen er\nfakturadato plus 14 dage. Ved betaling senere end sidste\nrettidige betalingsdag tilskrives renter med 1 % pr. påbegyndt\n3. Afhentning og returnering af lejet udstyr\nLejer forestår og bekoster såvel afhentning af det lejede hos Fyns Kran Udstyr A/S som den senere returnering heraf til et af Fyns Kran Udstyr A/S defineret lagersted. Eventuelt depositum skal være indbetalt før afhentning.\nLejeperioden starter på det aftalte tidspunkt, dog senest på det tidspunkt, hvor lejer afhenter det lejede, og ender når det lejede igen modtages i et af Fyns Kran Udstyr A/S defineret lagersted.\nMinimum lejeperiode er 3 dage fra afhentning. Lejen beregnes\npr. påbegyndt dag, uanset at den/de lejede effekter returneres inden den (senest) påbegyndte dags udløb.\n5. Betaling af leje ved bortkomst\nVed bortkomst fortsætter lejebetalingen indtil det lejede igen er tilvejebragt og retur i et af Fyns Kran Udstyr A/S defineret lagersted, eller indtil den dato hvor erstatningssum skriftligt er aftalt.\n6. Køb af lejet udstyr\nDer er ikke fradrag i leje ved evt. ønske om køb af det lejede.\nUanset udstyrets alder og stand afregnes prisen for nyt udstyr.\n7. Lejers undersøgelsespligt\nDet lejede leveres af Fyns Kran Udstyr A/S i driftsklar og lovlig\nstand, herunder med brugsanvisninger og evt. certifikater.\nLejeren forpligter sig til umiddelbart efter modtagelse at undersøge, at det lejede ikke giver anledning til indsigelser.\n8. Anvendelse af det lejede\nDet lejede må kun anvendes til det/de formål og den belastning, der fremgår af ordrebekræftelse/brugsanvisning. Lejer må ikke ændre på det lejede, herunder fjerne eller flytte fastgørelser m.v.\nLejeren er pligtig at sikre og sørge for, at det lejede anvendes i overensstemmelse med forskrifter og lovgivning, at indgive anmeldelser til myndigheder og tilsyn og at fremskaffe alle nødvendige tilladelser.\nUdlejning, udlån eller anden overdragelse til tredjemand må ikke ske uden Fyns Kran Udstyr A/S’ skriftlige forudgående\ngodkendelse. Det lejede må ikke, uden skriftlig forudgående aftale, udføres af Danmark.\n9. Vedligeholdelse og reparationer\nLejer har i lejeperioden pligt til at foretage sikkerhedsmæssig og driftsmæssig vedligeholdelse af det lejede. Reparation af det lejede må kun udføres af Fyns Kran Udstyr A/S eller en af selskabet anvist reparatør og kun efter forudgående aftale.\nLejer har pligt til at aflevere det lejede i samme stand (inkl.\nrengøring og afrensning), som det er modtaget, bortset fra\nnormal slitage. Eventuel efterfølgende rengøring, udbedring samt leje for den herved medgåede tid sker for lejers regning.\nLejer er ansvarlig for bortkomst eller skade på det lejede udstyr\nsamt for overtrædelse af bestemmelserne i nærværende\nlejebetingelser. Lejer bærer ansvaret for skader og tab påført lejer selv, Fyns Kran Udstyr A/S eller tredjemand, der ikke skyldes fejl eller mangler fra Fyns Kran Udstyr A/S’ side.\nFyns Kran Udstyr A/S kan under ingen omstændigheder gøres\nerstatningsansvarlig for driftstab af nogen art, avancetab, andet indirekte tab eller følgeskader, uanset om sådanne tab/skader\nmåtte kunne henføres til det lejede.\nSåfremt Fyns Kran Udstyr A/S måtte blive pålagt ansvar overfor tredjemand, er lejer forpligtet til at holde Fyns Kran Udstyr A/S skadesløs for ethvert ansvar, som går ud over det, lejer i henhold til nærværende lejebetingelser kunne gøre gældende mod Fyns Kran Udstyr A/S.\nFyns Kran Udstyr A/S bestræber sig på at overholde alle aftalte leveringstider. Fyns Kran Udstyr A/S kan imidlertid alene holdes ansvarlig for forsinkelser på mere end 7 dage. Fyns Kran Udstyr A/S kan under ingen omstændigheder gøres\nerstatningsansvarlig for driftstab af nogen art, avance tab, andet indirekte tab eller følgeskader, eller for tab forårsaget af tredjemands, herunder underleverandørers misligholdelse.\nDet lejede udstyr forbliver til enhver tid Fyns Kran Udstyr A/S\nejendom (eller det selskab, som Fyns Kran Udstyr A/S\nrepræsenterer). Lejer må under ingen omstændigheder fjerne\nmærker og lignende, der angiver ejerforholdet.\n13. Tvister og værneting\nEventuelle tvister, hvor der ikke kan opnås en forligsmæssig\nløsning, skal afgøres af retten på Fyns Kran Udstyr A/S’\nhjemsted som aftalt værneting. Dette retsforhold er underlagt\ndansk ret. Den internationale købelov (Convention on Contracts) for the international Sales of Goods) skal dog ikke gælde for retsforholdet.


Om lige at skulle finde ståsted | Nina Hansen Om lige at skulle finde ståsted – Nina Hansen\nI søndags lavede jeg denne ret! Jeg spiste langtfra det hele, men opbevarede resterne i\nOm lige at skulle finde ståsted\nEn helt ny hverdag er lige begyndt for mig!\nDet er ikke en helt ny levemåde, jeg i sidste/denne uge er blevet introduceret for, og jeg vidste, da jeg droppede ud af min tidligere uddannelse, at det kun var et på gensyn til undervisningen, strukturen og læsebyrden!\nNu er vi så tilbage igen – og det kan være svært lige at finde sit ståsted. Det sidste halve år har jeg haft meget frihed, hvilket har betydet, at jeg har trænet rigtig meget – og for det meste to gange om dagen.\nEt privilegium for mit vedkommende, men også en tid jeg må lægge på hylden. For nogle er studietiden verdens nemmeste periode – hvor fremmøde og læsning ikke står øverst på to-do listen. Sådan er det ikke for mig. Jeg har altid været af den holdning, at studie og læsning kommer over ALT andet. Venner, veninder, familie, kærester og sport. Studiet er min fremtid, mit kommende levebrød, og det vil derfor altid have min største prioritet at dygtiggøre mig og følge undervisningen.\nDet betyder ikke, at behovet for alle de andre ting bliver mindre, og jeg vil stadig rigtig gerne nå ALT!\nHeldigvis er jeg fra naturens side rigtig god til at strukturere min tid. Hvis jeg synes, at det hele ser ud til at blive presset i løbet af en uge, sørger jeg for at sætte mig ned en HEL dag i weekenden og læse løs, så jeg har den byrde mindre i hverdagen. På den måde kan jeg også få tid til træning efter skole samt omgang med de mennesker, jeg holder af!\nJeg bruger rigtig meget at lave to-do lister, sådan jeg står op og har en klar plan for dagen. På den måde spilder jeg ikke tid, og jeg er sikker på at nå, alt jeg skal nå!\nDet er et velkommen til en hverdag, som jeg før har oplevet, har været ved at springe mit hoved i luften, har virket uoverskuelig og meningsløs. Dette skyldes i høj grad, at jeg har enormt store forventninger til mig selv. Jeg forventer at være en dygtig studerende, et disciplineret sportsmenneske, en god veninde og verdens bedste datter samt mindst mulig psykotiske partner! 😉\nJeg vil helt sikkert forsætte med at lægge mine dage i lister, så jeg kan nå så meget som muligt, hvilket jeg også gjorde, mens jeg studerede på AU. Dog med det i mente, at jeg bitter erfarede, at nogle gange kører det én ned altid at ”ofre” sig selv.\nJeg er meget glad for, at jeg igen er begyndt og studere, og jeg vil forsat gøre mit ypperste for at leve op til egne krav. Dog vil jeg denne gang sætte mig selv i første række – og forsøge at acceptere, at jeg altså også kun er et menneske!\nGode råd til, hvordan du strukturer din hverdag og kommer igennem den:\nLav læseplaner og to-do lister.\nFør’ en kalender, så du kan holde styr på dine aftaler – og planlægge læsning, rengøring m.m. indimellem.\nHusk altid at rangere dine opgaver/aftaler efter, hvad der gør dig glad.\nHold altid dine ambitioner høje men menneskelige.\nJeg hader at skulle forlade mi...\nOm lige at have en anelse for\nI søndags lavede jeg denne ret! Jeg spiste langtfra det hele, men opbevarede resterne i køleskabet og spiste det mandag aften, hvilket sagtens kunne lade …


Den Hvide Løvinde Af Henning Mankell → Køb bogen billigt her\nHundene I Riga - Pocket\nSkyggerne - Bog\nMordere Uden Ansigt - Pocket\nIldspor - Pocket - Bog\nDen Hvide Løvinde - Henning Mankell - Bog\nI nærheden af Ystad bliver den unge ejendomsmægler Louise Åkerblom fundet på en gårdsplads med en kugle i panden. Ved siden af hende ligger en afhugget, sort finger. Kriminalkommissær Kurt Wallander sættes på sagen.\nWallander finder et spor, der fører til Sydafrika, hvor en flok fanatiske hvide vil forhindre valget af Nelson Mandela. Pludselig indser Wallander, at opklaringen af mordet er storpolitik. Hundredtusinder af menneskers liv ligger måske i hans hænder ...\nOmslagsillustrator: Joyce Grosswiler\nFakta om Den Hvide Løvinde\nKriminalroman, Den Hvide Løvinde, Bøger, Bog\nSikkerhed er kolossal vigtig, når man handler online, og vi vægter naturligvis sikkerhed højt. Med NETS godkendelse af vores løsning for betaling online, har vi fået den bedste garanti for, at sikkerheden bag din betaling online er i top. Derfor er køb og betaling online 100% sikkert hos os.\nUanset hvilke produkter du har købt hos Gucca.dk, har du altid 30 dages fuld returret. Kort sagt betyder det, at hvis du af forskellige grunde ikke måtte ønske at beholde din vare, kan du uden videre sende varen tilbage til os, og herefter bliver dine penge refunderet. Du er naturligvis altid velkommen til at tage kontakt til os, såfremt du måtte have spørgsmål, før du sender et produkt retur.\nAt du som kunde får leveret din vare både sikkert og hurtigt, er essentielt for os. Du har din vare i hænderne indenfor 1-2 hverdage, såfremt den er på lager. På vores webshop kan man se lagerstatus ud for hvert enkelt produkt, så du kan altid få svar på, om vi er lagerførende. Har du stadigvæk spørgsmål til enten et produkts lagerstatus eller leveringstid, så kontakt os.\nDer er flere betalingsmuligheder, når du handler hos os, og du vælger naturligvis selv, hvordan du vil foretage betaling. Her skal du naturligvis benytte den betalingsform, der passer dig bedst. Lige meget hvilken metode du benytter, kan du sikkert og trygt købe hos os. Alle vores betalingsmuligheder finder du her. Husk på, at kreditkort har den fordel, at det først er på afsendelsesdagen, at vi trækker pengene fra din konto.\nStøder du på problemer, eller har du spørgsmål i forbindelse med dit besøg på Gucca.dk, ringer eller skriver du naturligvis bare til os. Mellem klokken 10-15 alle hverdage sidder vi klar ved telefonerne og på e-mail, og vi tager imod din henvendelse med godt humør og et smil.\nDu har selvfølgelig mulighed for at tracke forsendelsen, når du handler hos os. Efter gennemførsel af købet kan du få adgang til din ordreside. Fra din personlige ordreside kan du følge med i, hvor langt forsendelse er kommet i systemet. Du vil også modtage en mail med leveringsinformation i det øjeblik, vi afsender dine produkter.\nKrimi. Nogle fanatiske boeres plan om at myrde Nelson Mandela i Sydafrika bliver pludselig brutal og nærgående virkelighed i Sverige, da kriminalkommissær Wallander aner sammenhængen mellem dette og et kvindemord i Ystad\nDin anmeldelse af Den Hvide Løvinde\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_skønlitteratur path_bog_denhvideløvinde


Regeringen genoptager udsendelser til EU- og Schengenlande — Udlændinge- og Integrationsministeriet\nForside » Nyheder » Regeringen genoptager udsendelser til EU- og Schengenlande\nGenoptagelsen gælder ikke Dublin-overførsler, da dette skal koordineres med andre EU-lande.\n”Det er meget vigtigt for regeringen, at udlændinge uden lovligt ophold bliver sendt ud af landet. Derfor er jeg glad for, at vi nu kan genoptage udsendelser til EU- og Schengenlande. Og det er en prioritet for mig, at vi hurtigst muligt får gang i alle hjemsendelser igen.”\nLige så vel som Danmark kan begynde at udsende til EU- og Schengenlande, åbnes der samtidig op for, at danske statsborgere og udlændinge med opholdstilladelse eller opholdsret i Danmark, som er udvist eller afvist i et andet EU- eller Schengenland, kan udsendes til Danmark.


Går du med tanker om at starte din egen hundekennel? – Artikler\nForside > Artikler > Går du med tanker om ...\nHundeloven foreskriver i § 7, at det kræver tilladelse fra politiet at drive erhvervsmæssig handel med eller opdræt af hunde. Hvad skal der til for at få tilladelse, hvor skal man søge om tilladelsen, og hvilken kontrol er man underlagt? Det har vi kigget nærmere på her.\nHelt indledningsvist kan det konstateres, at besiddelse og avl af både hunderacen Pit Bull Terrier og Tosa er forbudt i Danmark, og at dette forbud også gælder for krydsninger, hvor en af de to hunderacer indgår. Halekupering er ligeledes forbudt i Danmark ifølge Dyreværnsloven, men forbuddet undtager dog 5 hunderacer, når hundene primært benyttes til jagt: ruhåret hønsehund, korthåret hønsehund, weimaraner, vizsla og breton.\nHvornår er der tale om erhvervsmæssig handel med og opdræt af hunde således, at du skal leve op til de nedenfor beskreve retningslinjer? Erhvervsmæssigt opdræt af hunde finder ifølge loven sted, når du ved brug af tre eller flere avlstæver avler tre eller flere kuld hvalpe årligt. Eller du i øvrigt køber hunde med videresalg for øje.\nDu skal indlevere en ansøgning om at starte dit eget hundeopdræt til politiet. En ansøgning skal indeholde oplysninger om det største antal hunde i virksomheden samt om placeringen og konstruktionen af virksomhedens bygninger og lokaler. Med ansøgningen skal følge en oversigtsplan, der angiver placeringen af virksomhedens enkelte dele samt målfaste tegninger af bygninger og lokaler. Politiet skal i forbindelse med afgørelse om tilladelse besigtige din hundekennel.\nFør du sender en ansøgning til politiet skal du sikre dig, at du lever op til følgende krav:\nLokaler, hvori hundene holdes, skal være indrettet og udformet på en sådan måde, at god hygiejnisk standard kan opretholdes. Der skal være adgang til rindende koldt og varmt vand til rengøring, vask og desinfektion af inventar, foderskåle og andet udstyr, der har været i kontakt med hunde. Gulve, vægge, lofter og inventar m.v. skal være af egnede materialer, så rengøring og desinfektion let kan foretages. Der skal være mindst ét separat rum, hvor nyankomne, syge eller tilskadekomne hunde kan afsondres, og hvor kunder ikke har adgang.\nKrav til hundenes fysiske opholdsrum eller bokse:\nNår hundene opstaldes i andre bygninger end private boliger, skal hundene opstaldes i bokse, og boksene skal leve op til kravene som tillige finder anvendelse vedr. hundenes opholdsrum nedenfor.\nHundenes opholdsrum skal være forsvarligt indrettet og skal i størrelse og indretning tilgodese dyrenes behov for bevægelse og naturlig udfoldelse. Hundenes opholdsrum skal indeholde et beriget miljø, der som minimum består af legeredskaber og mulighed for at søge skjul.\nHunde med en vægt på indtil 40 kg: 6 m2.\nHunde med en vægt på imellem 41 og 60 kg.: 8 m2.\nHunde med en vægt på over 60 kg.: 10 m2.\nMinimumsarealkravene halveres for efterfølgende hunde, hvis der opstaldes mere end én hund pr. opholdsrum. Har hundene permanent adgang til en løbegård, kan arealkravene i stk. 2 og 3 nedsættes med indtil det halve, forudsat det samlede areal af hundenes opholdsrum og løbegård er på minimum 8m2 for hunde der vejer 41 til 60 kg. eller 10 m2 for hunde der vejer over 60 kg.\nOpholdsrummenes tage skal være tætte, og gulvene skal være uigennemtrængelige for vand og fugt. Gulvene skal være forsynet med afløb. Der skal findes brikse eller lignende hvileanordninger til hvilested for hundene, medmindre gulvene i dyrenes hvilerum er opvarmet.\nI hundenes opholdsrum skal der være adgang til direkte dagslys eller kunstig belysning, så hundene kan opretholde normal aktivitet og adfærd. Lysintensiteten skal reguleres, så den ikke medfører ubehag for eller skade på hundene og således, at hundene kan følge deres naturlige døgnrytme. Elektriske installationer i hundenes opholdsrum skal være afskærmet eller placeret således, at de er utilgængelige for hundene.\nHundenes opholdsrum skal være indrettet således, at hver hund har mulighed for en uforstyrret og naturlig indtagelse af foder og frisk vand. Hundene skal til enhver tid have adgang til frisk vand i tilstrækkelig mængde. Klimaet i hundenes opholdsrum skal være tilpasset hundenes behov, og opholdsrummene skal kunne opvarmes. Ventilation i hundenes opholdsrum skal være tilstrækkelig og må ikke medføre unødig træk.\nDerudover skal hundeopdrættet være tilknyttet en autoriseret tilsynsførende dyrlæge, som skal tilse hundene mindst 4 gange årligt for virksomhedens regning, og kredsdyrlægen eller politiet kan foretage uanmeldte tjek, der påhviler dog ikke kredsdyrlægen tjenstlig pligt til på eget initiativ at føre tilsyn med virksomhederne og foretage uanmeldt eftersyn af disse. Kredsdyrlægen garanterer heller ikke for kvaliteten af din hundekennels dyr eller for dyrenes sundhedsmæssige tilstand. Det normale vil derfor være, at et eftersyn kun foretages af kredsdyrlægen på foranledning af en konkret anmodning fra den tilsynsførende dyrlæge eller politiet.\nLovgivningen fastsætter også, at enhver overdragelse af hundehvalpe, der er under 8 uger gamle, er forbudt. Dette gælder dog ikke, når der er tale om en samlet overdragelse af moderdyr og hvalpe.\nKrav til personalet i hundekennelen\nDer stilles også en række krav til den eller de personer, der har det daglige ansvar for hundekennelsen. Du/i skal have en sådan erfaring og faglig viden, at virksomheden kan drives dyreværnsmæssigt forsvarligt og således, at virksomhedens kunder kan vejledes og rådgives om forsvarlig hold af hundene. Den eller de pågældende personer skal have den fornødne viden om:\nden gældende lovgivning om dyreværn, smittebeskyttelse for hunde og indførsel af hunde,\nhundeadfærd og hundevelfærd,\npasning og transport af hunde,\nhygiejne, rengøring, desinfektion og affaldshåndtering,\nernæringslære og foderhåndtering,\nhåndtering af hunde samt\nhundes følsomhed over for miljøpåvirkninger og stress.\nDerudover er det fastsat i loven, at Hundene skal dagligt have individuel menneskelig kontakt udover kontakten i forbindelse med fodring, pleje eller lignende af hundene, og at ved erhvervsmæssigt opdræt af hunde skal hver enkelt hund, der er over fire uger gammel, dagligt have individuel menneskelig kontakt i minimum 15 minutter. Heri medregnes ikke kontakten i forbindelse med fodring, pleje eller lignende af hundene.\nHerudover er der regler for, at hundene/larm ikke skal være til gene for naboer.\nHvis du går med tanker om at starte dit eget opdræt af hunde, kan du med fordel rette henvendelse til www.dansk-kennel-klub.dk (tlf. 56 18 81 00), som kan rådgive dig og udbyder kompetencegivende kurser.\nDu kan læse hele bekendtgørelsen om erhvervsmæssig handel med og opdræt af hunde samt hundepensioner og hundeinternater her: https://www.retsinformation.dk/Forms/R0710.aspx?id=2680&exp=1\nBilleder har rettigheder reserveret af steelmaster, kennelclub og jsmjr


Langt fra mig - Susanne Staun\nI flere år har Kris og Lars levet i et pseudoægteskab, hvor det kun er børnene, der binder dem sammen. Kris er lidt af en hønemor. Hun tygger konstant nicorette-tyggegummi og har en hang til at rette og checke Lars’ omgang med børnene. Forhold, som er ved at drive ham til vanvid, så Lars beslutter sig for at tage affære.\nEn seriøs og fabelagtig velskrevet ægteskabsroman, der får megen dansk prosa til at ligne noget, man klemmer ud af en plastpølse i supermarkedet.\nDet piber om ørerne på læseren med skarpe iagttagelser om de to køns forskellige opfattelser … men manden taber i det lange løb hos Susanne Staun. Så det er for en kvinde ret underholdende læsning. For en mand må det være oprørende og tankevækkende.\nEn skøn roman. Uhyre velskrevet, raffineret opbygget og med et tonefald, der rummer sarkasme, bitterhed og galgenhumor, men sandelig også ømhed og længsel.\nEn fortættet skildring af et parforholds uhyggelige sammenbrud.\nDen perfekte hadebryllupsgave\nLars Bukdahl, Litlive